2, трета алинея от Регламент за изпълнение (ЕС) No 809/2014 през календарната 2021 година броят на проверките трябва да е най-малко 3 %.
 10. Чрез дерогация от член 50, параграф 5 от Регламент за изпълнение (ЕС) No 809/2014 държавите членки могат да решат да отложат увеличението на броя на проверките, което е трябвало да бъде приложено през календарната 2021 година, и да го заменят със съответно увеличение по отношение на календарната 2022 година.
 11. Чрез дерогация от член 52, параграф 2 от Регламент за изпълнение (ЕС) No 809/2014 през календарната 2021 година броят на последващите проверки трябва да е най-малко 0,6 %.
 12. Чрез дерогация от член 68, параграф 1, първа алинея от Регламент за изпълнение (ЕС) No 809/2014 през референтната 2021 година минималният брой на проверките за кръстосано съответствие трябва да е 0,5 %.
 13. Чрез дерогация от член 68, параграф 4 от Регламент за изпълнение (ЕС) No 809/2014 държавите членки могат да решат да отложат увеличението на броя на проверките, което е трябвало да бъде приложено през референтната 2021 година, и да го заменят със съответно увеличение по отношение на референтната 2022 година.
 Член 4
 За държавите членки, които прилагат членове 1, 2 и 3, декларацията за управлението, която се изготвя в съответствие с член 7, параграф 3, първа алинея, буква б) от Регламент (ЕС) No 1306/2013, трябва да съдържа за финансовите 2021 и 2022 години потвърждение, че са избегнати надплащания за бенефициерите и че възстановяването на неправомерните суми е предприето въз основа на проверка на цялата необходима информация.
 ГЛАВА II
 ДЕРОГАЦИИ ОТ СПЕЦИФИЧНИТЕ МЕРКИ ПО ОТНОШЕНИЕ НА НАЙ-ОТДАЛЕЧЕНИТЕ РЕГИОНИ НА СЪЮЗА И МАЛКИТЕ ОСТРОВИ В ЕГЕЙСКО МОРЕ
 РАЗДЕЛ 1
 Дерогации от Регламент за изпълнение (ЕС) No 180/2014
 Член 5
 1. Чрез дерогация от член 16, параграф 2 от Регламент за изпълнение (ЕС) No 180/2014, когато поради мерките, предприети във връзка с пандемията от COVID-19, държавите членки не са в състояние да извършват физически проверки в най-отдалечените региони в съответствие с правилата в посочената разпоредба, през 2021 г. държавите членки могат да решат да организират физически проверки в съответствие с правилата по параграф 2 от настоящия член.
 2. Физическите проверки, извършвани в съответния най-отдалечен регион по отношение на вноса, въвеждането, износа и експедицията на селскостопански продукти, включват представителна извадка в размер на най-малко 3 % от лицензиите и сертификатите, представяни в съответствие с член 9 от Регламент за изпълнение (ЕС) No 180/2014.
 3. Чрез дерогация от член 22 от Регламент за изпълнение (ЕС) No 180/2014, когато поради мерките, предприети във връзка с пандемията от COVID-19, държавите членки не са в състояние да извършват проверки на място в най-отдалечените региони в съответствие с правилата в посочения член, през 2021 г. държавите членки могат да решат да организират проверки на място в съответствие с правилата по параграф 4 от настоящия член.
 4. Въз основа на анализ на риска в съответствие с член 24, параграф 1 от Регламент за изпълнение (ЕС) No 180/2014 компетентните органи извършват проверки на място върху извадка от най-малко 3 % от заявленията за помощ. Освен това